عثمان خان (کرکٹ کھلاڑی)

عثمان خان (پیدائش 10 مئی 1995ء) ایک پاکستانی کرکٹ کھلاڑی ہے۔

ذاتی زندگی 
پاکستان میں کچھ عرصے سے کرکٹ کے مواقع نہ ہونے کی وجہ سے انہیں نوکری کے لیے ملک سے باہر جانا پڑا، بالآخر وہ متحدہ عرب امارات کے عجمان چلے گئے جہاں انہوں نے گیس کی تقسیم کار کمپنی کے خریداری شعبہ میں کام کیا۔

گھریلو اور فرنچائز کرکٹ 
انہوں نے 9 اکتوبر 2017ء کو 2017-18ء قائد اعظم ٹرافی میں کراچی وائٹس کے لیے اپنا فرسٹ کلاس کا آغاز کیا۔  انہوں نے اپنا ٹوئنٹی 20 کا آغاز 3 مارچ 2021ء کو کوئٹہ گلیڈی ایٹرز کے لیے پاکستان سپر لیگ 2021ء میں کیا۔ 

نومبر 2022ء میں، عثمان کو چٹوگرام چیلنجرز نے بنگلہ دیش پریمیئر لیگ 2022-23ء میں کھیلنے کے لیے سائن کیا تھا۔  9 جنوری 2023ء کو، انہوں نے ٹی/20 کرکٹ میں اپنی پہلی سنچری بنائی، کھلنا ٹائیگرز کے خلاف صرف 58 گیندوں پر 103 رنز بنا کر، اپنی ٹیم کو 9 وکٹوں سے ٹورنامنٹ کی پہلی جیت دلائی۔  11 مارچ 2023ء کو، انہوں نے پاکستان سپر لیگ میں صرف 36 بالوں پر سنچری بنائی جو لیگ میں کسی بلے باز کی تیز ترین سنچری ہے۔

حوالہ جات

بیرونی روابط 

 
کوئٹہ گلیڈی ایٹرز کے کرکٹ کھلاڑی
کراچی وائٹس کے کرکٹ کھلاڑی
غیر موجود مقام پیدائش (بقید حیات شخصیات)
پاکستان کے کرکٹ کھلاڑی
بقید حیات شخصیات
1995ء کی پیدائشیں